בפני ערעור על החלטת הרשמת (הגב' תמי לוי יטח) מיום 21/7/13 בתיק הוצאה לפועל שמספרו 02-37040-07-1 במסגרתה חייבה הרשמת הנכבדה את המערער- צד ג' בתיק ההוצאה לפועל בהוצאות בסך 2,500 ₪ לטובת הזוכה, בגין אי התייצבות המערער לדיון שהתקיים בפניה ביום 21/7/13, על אף שהחלטה מיום 11/6/13 בדבר זימונו של המערער לדיון, נמסרה לידיו כדין ביום 20/6/13. עוד הגיש המערער בקשה לעיכובם של הליכים וכן בקשה להארכת מועד להגשת הערעור.
עיון בערעור גופו אשר הגיש המערער מלמד כי עיקר כוונתו היא לבטל החלטת הרשמת בכל הנוגע לחיובו בהוצאות בשל אי התייצבותו לדיון אליו זומן כדין.
נוכח הדברים האמורים, אני מורה על מחיקת הערעור על הסף. משכך קבעתי , איני נדרשת לבקשותיו של המערער בכל הנוגע להארכת מועד להגשת ערעור או לבקשתו בדבר עיכובם של הליכי הוצאה לפועל כנגדו.
ככל שבכוונת המערער להגיש בקשת רשות ערעור, מוצע לו לבחון היטב את המועדים להגשת בקשת רשות ערעור הקבועים תקנה 119 (ה) ההוצאה לפועל, התש"ם-1979.
אך לפנים משורת הדין ומאחר ולא נדרשה תשובת המשיב, איני עושה צו להוצאות.